Siel van ’n vrou is ’n pragtige volkleur-boekie vir vroue deur gewilde outeur Milanie Vosloo. In uiteenlopende stukkies soos “Jy ís mooi. Glo dit!”, “Vergifnis maak jou wérklik vry” en “Jý = die kroon van sy skepping” bevestig Milanie soos net sy kan dat elke vrou verseker kan wees van God se koesterende liefde. Die 20 stukkies word afgerond met ’n gebed en kerngedagte, en sal elke vrou laat met die gedagte dat sy kosbaar is vir God.